VERZIJA 2020-01-13

Elektronska vloga bo dosegljiva na portalu eUprava <https://e-uprava.gov.si/podrocja/izobrazevanje-kultura/visoka-in-visja-sola/enkratno-izplacilo-solidarnostnega-dodatka-studentom.html>

Rok za oddajo vloge: 25. 1. 2021 do polnoči za izplačilo do 31. 1. 2021

# **UPRAVIČENOST DO DODATKA: KDO PREJME DODATEK?**

## Kdo so upravičenci do solidarnostnega dodatka?

* Enkratni solidarnostni dodatek v višini 150 EUR se izplača tistim višješolskim in visokošolskim študentom in študentkam s stalnim prebivališčem v Republiki Sloveniji, ki se v študijskem letu 2020/2021 izobražujejo po javnoveljavnih študijskih programih, ki se izvajajo v Republiki Sloveniji na rednem ali izrednem načinu študija in na dan 19. oktobra 2020 niso bili vključeni v obvezno pokojninsko in invalidsko zavarovanje na podlagi 14., 15., 16., 17., in 25. člena Zakona o pokojninskem in invalidskem zavarovanju (ZPIZ-2).
* STATUS v eVŠ, CEUVIZ, ZZZS: na dan 19. 10. 2020

## Ali dodatek pripada tudi izrednim študentom/-kam, ki se v študijskem letu 2020/21 izobražujejo po javnoveljavnih študijskih programih v Republiki Sloveniji?

* Da, če izpolnjujejo pogoje.

Ali so do dodatka upravičeni dijaki, dijakinje in udeleženci izobraževanja odraslih?

* Ne, enkratni solidarnostni dodatek v višini 150 EUR se izplača le višješolskim in visokošolskim študentom in študentkam, ki izpolnjujejo pogoje.

## Ali enkratni solidarnostni dodatek pripada tujemu študentu ali študentki, redno ali izredno vpisanima v Republiki Sloveniji in brez stalnega prebivališča v Republiki Sloveniji?

* Ne, študent ali študentka sta upravičena do dodatka, če imata v RS prijavljeno stalno prebivališče, ne glede na državljanstvo, in izpolnjujeta ostale pogoje: se v študijskem letu 2020/21 izobražujeta po javnoveljavnih študijskih programih, ki se izvajajo v Republiki Sloveniji na rednem ali izrednem načinu študija in na dan 19. oktobra 2020 nista vključena v obvezno pokojninsko in invalidsko zavarovanje na podlagi 14., 15., 16., 17., in 25. člena Zakona o pokojninskem in invalidskem zavarovanju (ZPIZ-2).

##

## Trenutno sem v tujini na mednarodni izmenjavi Erasmus+. Ali sem upravičen/-a do solidarnostnega dodatka?

* Da, ne glede na to, ali se trenutno nahajate na mednarodni izmenjavi za študij ali prakso (npr. Erasmus+) v tujini, ste upravičeni do enkratnega solidarnostnega dodatka v višini 150 EUR ob pogojih, da se v študijskem letu 2020/21 izobražujete po javnoveljavnih študijskih programih, ki se izvajajo v Republiki Sloveniji na rednem ali izrednem načinu študija in na dan 19. oktobra 2020 niste bili vključeni v obvezno pokojninsko in invalidsko zavarovanje na podlagi 14., 15., 16., 17., in 25. člena Zakona o pokojninskem in invalidskem zavarovanju (ZPIZ-2).

Ali sem do solidarnostnega dodatka upravičen/-a, če sem kot študent oz. študentka tuje institucije trenutno na mednarodni izmenjavi (npr. Erasmus+) na slovenskem visokošolskem zavodu?

* Ne, če ste tuj študent oz. študentka na mednarodni izmenjavi (npr. Erasmus+, Ceepus) v Republiki Sloveniji, ste vpisani na tuj visokošolski zavod in ste na slovenskem visokošolskem zavodu ali višji strokovni šoli na mednarodni izmenjavi, in tako niste vpisani v javnoveljavni študijski program v Republiki Sloveniji.

## Ali mi pripada enkratni solidarnosti dodatek, če redno študiram v tujini na tujem visokošolskem zavodu in imam stalno bivališče v Republiki Sloveniji?

* Ne, študenti in študentke, ki študirajo na tujih izobraževalnih institucijah, niso upravičeni do dodatka, ker se ne izobražujejo po javnoveljavnih študijskih programih v Republiki Sloveniji
* »Upoštevajoč določbo prvega odstavka 65. člena Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ in 65/17; v nadaljnjem besedilu: ZViS), ki kot krovni predpis ureja področje visokega šolstva v Republiki Sloveniji, je namreč študent oseba, ki se vpiše na visokošolski zavod na podlagi razpisa za vpis in se izobražuje po dodiplomskem ali podiplomskem študijskem programu. Razpis za vpis nadalje urejajo določbe 40. člena ZViS, pri čemer ta v prvem odstavku izrecno določa, da se vpis v študijske programe z javno veljavnostjo opravi na podlagi javnega razpisa, v drugem odstavku pa nadalje določa tudi, da morajo vsi kandidati oddati elektronsko prijavo za vpis (torej na javnoveljavne študijske programe, ki jih izvajajo visokošolski zavodi v Republiki Sloveniji) prek spletnega portala eVŠ (to je prek evidenčnega in analitskega informacijskega sistema visokega šolstva v Republiki Sloveniji).«
* Študijski program postane javno veljaven v Republiki Sloveniji šele, ko ga akreditira Nacionalna agencija Republike Slovenije za kakovost v visokem šolstvu (NAKVIS).

## Sem prejemnik oz. prejemnica družinske pokojnine. Ali mi pripada dodatek?

* Da, če kot prejemnik oz. prejemnica družinske pokojnine niste vključeni v obvezno zavarovanje po 14., 15., 16., 17. in 25. členu Zakona o pokojninskem in invalidskem zavarovanju in izpolnjujete druge pogoje.

## Ali sem upravičen/-a do enkratnega solidarnostnega dodatka, če sem redni oziroma izredni študent ali študentka in vključen/a v prostovoljno zavarovanje, ker sem starejša od 26 let?

* Da, če ste si zdravstveno zavarovanje uredili na podlagi 20. točke 15. člena Zakona o zdravstvenem varstvu in zdravstvenem zavarovanju (zavarovalna podlaga 048) in izpolnjujete ostale pogoje.

## Ali dodatek pripada rednim oziroma izrednim študentom/-kam s stalnim prebivališčem v Republiki Sloveniji, ki so zaposleni?

* Ne, do dodatka so upravičeni študenti in študentke s stalnim prebivališčem v RS, ki se izobražujejo po javnoveljavnih študijskih programih v RS in ki 19. oktobra 2020 niso bili vključeni v obvezno pokojninsko in invalidsko zavarovanje na podlagi 14., 15., 16., 17., in 25. člena Zakona o pokojninskem in invalidskem zavarovanju (ZPIZ-2).

## Ali bom v primeru, če letos izgubim status študenta ali letnika ne končam uspešno, moral/-a solidarnostni dodatek vrniti?

* Ne, ukrep je vezan na status študenta v študijskem letu 2020/21.

## Trenutno pavziram. Ali mi pripada dodatek?

## Ne, ker v tem primeru v študijskem letu 2020/21 nimate statusa študenta in s tem ne izpolnite zahtevanih pogojev.

## V študijskem letu 2020/21 ponavljam letnik in sem redni študent ali študentka s stalnim prebivališčem v Republiki Sloveniji. Ali mi pripada solidarnostni dodatek?

* Da, ker imate status in ste vpisani v študijskem letu 2020/21, upoštevajoč, da izpolnjujete tudi ostale pogoje.

## Letos opravljam le izpite (evidenčni vpis), nisem pa vpisan/-a. Ali lahko uveljavljam dodatek?

* Ne, ker dodatek pripada študentom, ki so v študijskem letu 2020/21 vpisani v javnoveljavni višješolski ali visokošolski študijski program v Republiki Sloveniji.

## Sem študentka, ki sem v času študija rodila. Ali sem v tem letu, ko sem doma z otrokom, upravičena do solidarnostnega dodatka?

* Da, če ste v študijskem letu 2020/21 vpisani v javnoveljavni študijski program v Republiki Sloveniji in izpolnjujete ostale pogoje za pridobitev dodatka.

## Sem študent in sem v času študija postal oče. Ali sem v tem letu, ko sem doma z otrokom, upravičen do solidarnostnega dodatka?

* Da, če ste v študijskem letu 2020/21 vpisani v javnoveljavni študijski program v Republiki Sloveniji in izpolnjujete ostale pogoje.

Ali se pravica do enkratnega solidarnostnega dodatka za novorojence in dodatka za študente izključujeta?

* Ne. Gre za različni, med seboj ločeni pravici, ki se med seboj ne izključujeta.
* Če ste s statusom študenta postali roditelj v letu 2020, imate ob izpolnjevanju pogojev pravico do obeh dodatkov.

## Dodatka ne potrebujem. Ali se lahko odrečem enkratnemu znesku 150 EUR iz naslova študentskega dodatka, in kako?

## Da, tako da študent oz. študentka, ki sta sicer upravičena do dodatka in tega ne želita prejeta, vloge ne oddata.

# **POSTOPEK PRIDOBITVE DODATKA Z ODDAJO VLOGE**

## Kako oddati elektronsko vlogo?

## Oddaja elektronske vloge je enostavna in poteka na enak način kot v prvem valu: s pomočjo spletne aplikacije oz. vnosa v elektronski obrazec na eUpravi <https://e-uprava.gov.si/podrocja/izobrazevanje-kultura/visoka-in-visja-sola/enkratno-izplacilo-solidarnostnega-dodatka-studentom.html>.

## Prosimo, da pri vnosu res skrbno poskrbite za popolnost vloge (pravilnost in resničnost podatkov); nepopolna vloga (zatipki, napačni podatki) namreč upočasni izplačilo dodatka zaradi dodatnega preverjanja in sredstev morda ne boste prejeli v roku.

## Podatke elektronske vloge bomo primerjali s podatki v eVŠ evidenci študentov in diplomantov ter v Centralni evidenci udeležencev vzgoje in izobraževanja (CEUVIZ), ki ju upravlja Ministrstvo za izobraževanjem znanost in šport.

## Če bodo vaši podatki ustrezni in pravilni in boste upravičeni do izplačila dodatka, bomo nakazali znesek na posredovan transakcijski račun v predvidenem roku. V nasprotnem primeru bodo potrebna dodatna poizvedovanja, kar upočasni postopek izplačila oz. nakazila.

Katere podatke morate vnesti?

* Vpišite vaše osebne podatke (ime in priimek), naslov vašega stalnega prebivališča, davčno številko, EMŠO in (pravilen) bančni račun, ter iz menija izberite (pravilen) zavod in študijski program, na katerega ste vpisani.
	+ Če študijskega programa oz. vašega zavoda ni v meniju, do dodatka niste upravičeni.
* Z oddajo izjave soglašate, da sporočene podatke preverimo in obdelamo za namen izplačila enkratnega solidarnostnega dodatka.

Ali boste preverjali, ali sem študent ali študentka in kako? Kako boste preverjali, ali imam stalno bivališče v Sloveniji?

* Da, podatke, ki nam jih boste posredovali, bomo primerjali s podatki v eVŠ evidenci študentov in diplomantov ter v Centralni evidenci udeležencev vzgoje in izobraževanja (CEUVIZ).

Vnesel oz. vnesla sem napačno številko TRR

* Vlagatelj sam zagotovi pravilnost podatkov in vnese svoj transakcijski račun.
* Če oddate napačne podatke, se s tem upočasni postopek izvedbe izplačila, saj je potrebno dodatno preverjanje.
* Obrazec na eUpravi ima v polju za vnos transakcijskega računa algoritem, ki preverja pravilnost vnosa obstoja računa, vendar zgolj za račune, odprte pri slovenskih bankah.
* Z oddajo vloge jamčite za pravilnost in točnost podatkov.

Zakaj je potrebno oddati vlogo za izplačilo enkratnega solidarnostnega dodatka? Zakaj sredstev ne nakažete avtomatsko?

* Študenti in študentke, ki izpolnjujete pogoje, morate z namenom uveljavitve omenjene pravice izpolniti elektronski obrazec “Vloga za izplačilo enkratnega solidarnostnega dodatka študentom”, ki je dostopen na eUpravi <https://e-uprava.gov.si/podrocja/izobrazevanje-kultura/visoka-in-visja-sola/enkratno-izplacilo-solidarnostnega-dodatka-studentom.html>.
* Ministrstvo za izobraževanje, znanost in šport ne razpolaga z vsemi potrebnimi podatki, ki jih potrebuje za izvedbo nakazila, četudi ste tako vlogo predhodno že oddali.
* Oddaja vloge je enostavna in zanjo ne potrebujete e-identitete.

Vlogo sem že oddal/-a v prvem valu epidemije. Ali moram vlogo oddati ponovno?

* Da, če želite prejeti enkratni solidarnosti dodatek in ste do njega upravičeni, morate vlogo oddati ponovno.
* Za upravičenost in postopek preverite druge odgovore.

Katerega podatka, ki je potreben za izplačilo, ministrstvo ne more pridobiti iz podatkovnih virov, ki jih upravljajo javne institucije?

* Transakcijskega računa vlagatelja oz. vlagateljice. Zanj ni namena, da bi se hranil v povezavi v statusom študenta za celotno populacijo.

## Ali potrebujem za oddajo elektronske vloge preko eUprave elektronsko identiteto (kvalificirano digitalno potrdilo ali elektronski podpis)?

* Ne, za oddajo elektronske vloge ne potrebujete e-identitete. Postopek oddaje vloge je enostaven z oddajo pravilnih podatkov preko za to namenjene elektronske vloge na portalu eUprava <https://e-uprava.gov.si/podrocja/izobrazevanje-kultura/visoka-in-visja-sola/enkratno-izplacilo-solidarnostnega-dodatka-studentom.html>.

Po pomoti sem oddal več vlog. Kaj storiti?

* Vaše vloge preverjamo na podlagi EMŠO. Če ste oddali več vlog z istimi podatki, bo upoštevana zgolj ena vloga, in sicer vaša zadnja v celoti izpolnjena oddana vloga.

Spremenil/-a sem priimek. S katerim priimkom naj se prijavim?

* Vaše podatke preverjamo tudi na podlagi EMŠO, ki se ne spremeni, zato vas bomo ne glede na priimek našli preko vaše EMŠO (prosimo, poskrbite za pravilen vnos).

## Kako dokazujem svoj študentski status?

* Sredstva solidarnostnega dodatka se nakažejo na podlagi podatkov, ki jih sporočite preko za to namenjene elektronske vloge na portalu eUprava <https://e-uprava.gov.si/podrocja/izobrazevanje-kultura/visoka-in-visja-sola/enkratno-izplacilo-solidarnostnega-dodatka-studentom.html>.
* Pri dodelitvi enkratnega solidarnostnega dodatka Ministrstvo za izobraževanje, znanost in šport na podlagi vašega EMŠO v eVŠ evidenci študentov in diplomantov ter v Centralni evidenci udeležencev vzgoje in izobraževanja (CEUVIZ) preveri vaš status študenta in stalno bivališče v Republiki Sloveniji.

## Na kateri dan se bo preverjal podatek o statusu študenta?

* Podatke o upravičenosti do enkratnega solidarnostnega dodatka bomo preverjali po stanju na dan 19. 10. 2020.

## Vlogo sem oddal/-a na portalu eUprava – kako vem, da je bila oddana?

* Ob uspešni oddaji se izriše zelen okvirček z napisom 'Vaša vloga je bila uspešno oddana'.
* Če tega ne vidite na ekranu, obstaja možnost, da vloge niste oddali.
* Če boste vlogo oddali ponovno in bomo prejeli več vaših vlog, bomo upoštevali vašo zadnjo v celoti izpolnjeno in popolno oddano vlogo.

## Vlogo sem oddal/-a na portalu eUprava, nato pa sem ugotovil/-a, da sem naredil/-a napako. Kaj moram narediti, saj vloge ne morem izbrisati?

* Ne skrbite. Izpolnite novo vlogo in našli vas bomo po vašem EMŠO. Preko EMŠO preverjamo, če smo za istega študenta prejeli več vlog. V tem primeru bomo upoštevali zgolj zadnjo v celoti izpolnjeno oddano vlogo.
* Poskrbite za pravilnost posredovanih podatkov.

## Vlogo sem oddal/-a na portalu eUprava, nato pa sem ugotovil/-a, da imam v Sloveniji zgolj začasno prebivališče in tako ne izpolnjujem pogoja za dodelitev dodatka. Kaj storiti?

* Vloge ne morete izbrisati.
* Pošljite e-sporočilo na ekc@gov.si s številko vaše vloge in podajte izjavo, da naj to vlogo smatramo za brezpredmetno.

# **NAKAZILO: KAKO IN KDAJ PREJMEM SREDSTVA?**

## Kako se bo izplačal enkratni solidarnostni dodatek?

* Študentu oz. študentki se bodo sredstva enkratnega solidarnostnega dodatka nakazala na podlagi podatkov, ki jih boste sporočilo preko elektronske vloge na portalu eUprava <https://e-uprava.gov.si/podrocja/izobrazevanje-kultura/visoka-in-visja-sola/enkratno-izplacilo-solidarnostnega-dodatka-studentom.html> po preverjanju upravičenosti.
* Glede na postopke, potrebne za izvedbo nakazila, se bodo upravičencem sredstva nakazala do 31. 1. 2021 za vloge, oddane do 25. 1. 2021; za vloge oddane do vključno 23.59 ure 31.1.2023 pa šele v februarju 2021.

Ali bomo vsi naenkrat dobili izplačilo in kdaj?

* Ne, nakazilo je odvisno od datuma oddaje vaše vloge.
* Glede na postopke, potrebne za izvedbo nakazila, oddajte vlogo do 25. 1. 2021 za nakazilo do 31. 1. 2021; vloge oddane do vključno 23.59 ure 31. 1. 2021 bodo obdelane v februarju 2021.
* Izpis na vašem računu o prejetem nakazilu je odvisen od poslovanja vaše banke.

Prijatelji so sredstva že prejeli, jaz pa ne, čeprav sem oddal/a vlogo. Kaj moram storiti?

* Skrbno preverite, ali ste do dodatka res upravičeni. Če mislite, da ste 🡪
* Preverite, ali ste res vnesli pravilne podatke. Če ste jih 🡪
* Preverite stanje pri svoji banki v nekaj dneh po roku za nakazilo. Če ste 🡪
* Šele po vseh zgornjih korakih pišite na ekc@gov.si s kratkim opisom, dodajte številko vaše vloge.

## Ali je nakazilo enkratno ali mesečno?

* Solidarnostni dodatek v višini 150 eurov se izplača kot enkratno nakazilo.

## Ali je možno nakazilo tudi na bančni račun tuje banke, ki ni registrirana v Republiki Sloveniji?

* Da, na račune pri bankah v Evropski uniji in Veliki Britaniji, če je banka vključena v SEPA sistem.
* Če imate račun odprt pri spletnih bankah, obvezno dodajte poslovno identifikacijsko kodo (BIC, poimenovana tudi SWIFT koda). Koda ima 8 oz. 11 znakov.
* Imetniki Revolut računov pazite pri pravilnem vnosu imena (npr. Revolut ltd Združeno kraljestvo, Revolut Bank UAB Litva)
* Kodo najdete na spletni strani svoje banke

Ali se pri dodelitvi solidarnostnega dodatka preverjajo dohodki in prilivi na mojem navedenem bančnem računu?

* Ne.

## Ali se lahko sredstva solidarnostnega dodatka nakažejo tudi na račun starša, zakonitega zastopnika ali koga tretjega, če sam nimam bančnega računa?

* Da, vendar morate vlogo oddati upravičenci oz. upravičenke same, saj z izjavo jamčite za pravilnost podatkov.

## Ali lahko namesto mene izpolni in odda elektronski obrazec kdo drug?

* Ne, saj z oddajo kot vlagatelj oziroma vlagateljica jamčite za pravilnost podatkov.

## Nimam TRR-ja. Ali lahko dobim denar po pošti?

* Ne, iz proračuna RS se smejo sredstva solidarnostnega dodatka nakazati zgolj na transakcijski račun posameznika.

## Ali bo enkratni solidarnostni dodatek vključen v obračun osnove dohodnine za leto 2021?

* Ne, od enkratnega solidarnostnega dodatka za študente se ne plača dohodnina.

*VERZIJA 13. 01. 2021 MIZŠ in MF*